Henry Kallaste

Henry Kallaste (sündinud 21. mail 1961) on Eesti pedagoog ja poliitik. Ta on Vinni-Pajusti Gümnaasiumi direktor. 

Haridus
Kallaste lõpetas 1978. aastal Johann Köleri nimelise Viljandi 4. Keskkooli ja 1984 Tartu Riikliku Ülikooli füüsiku-füüsikaõpetajana.Valimised: Eestimaa Rahvaliit - Võrdsete võimaluste Eesti Virumaa Teataja, 16. veebruar 2007.

Töökohad
Kallaste on olnud Viljandi 2. Keskkooli füüsikaõpetaja, Tartu Riikliku Ülikooli eksperimentaalfüüsika kateedri insener ning Viljandi noortevangla kasvataja ja direktor.

Lisaks on Kallaste töötanud Vaeküla Kooli (1993–1997Vaeküla kooli direktorid), Tapa Vene Gümnaasiumi (1997–2011), Kunda Ühisgümnaasiumi (2011–2013) ja Narva Kreenholmi Gümnaasiumi (18. märts 2014 – 27. mai 2014) direktorina. 

Tapa Vene Gümnaasiumi direktori ametikohalt lahkus Kallaste 2011. aasta juunist vastuolude tõttu Tapa vallavalitsusega, asudes üsna varsti pärast seda tööle Kunda Ühisgümnaasiumi direktorina.Kristi Ehrlich. Vastuolud viivad Tapa vene gümnaasiumi direktori ametist Virumaa Teataja, 7. aprill 2011. 2013. aasta suvel lahkus Kallaste Kunda Ühisgümnaasiumi direktori ametikohalt. Kunda linnapea sõnul võttis Kallaste koolile kohustusi, mille täitmiseks raha polnud.Hoolekogu koosoleku protokoll, 30. september 2013Eva Samolberg-Palmi. Skandaalne koolijuht lubas trikid jätta Virumaa Teataja, 1. august 2014. Narva Kreenholmi Gümnaasiumi direktori ametis sai Kallaste olla vaid napilt üle kahe kuu, kui ta vallandati põhjusel, et riigieksamite turvaümbrik polevat nõuetekohaselt suletud olnud, samuti koolile liisitud kohviautomaadi tõttu. Kallaste ise leidis, et vallandamisel olid poliitilised tagamaad.Narva Kreenholmi gümnaasiumi uus direktor vallandati kummalistel põhjustel TV3 uudised, 15. juuni 2014.

Ta asus Vinni-Pajusti Gümnaasiumi direktorina tööle 2014. aasta sügisest.

Poliitiline tegevus
Kallaste kuulub alates 18. märtsist 2014 Eesti Keskerakonda. Aastatel 2006–2009 kuulus ta Eestimaa Rahvaliitu. Ta kandideeris Rahvaliidu nimekirjas 2007. aastal Riigikokku ja 2009. aasta kohalikel valimistel Rakvere linna volikokku ning sai vastavalt 30 ja 6 häält.Henry Kallaste Vabariigi Valimiskomisjoni kodulehel

Vinni-Pajusti Gümnaasiumi säutsuskandaal
2016. aasta märtsis sai Kallaste osaliseks Vinni-Pajusti Gümnaasiumi säutsuskandaalis, kui andis käskkirja ühele 12. klassi õpilasele "ebaõpilasliku käitumise" eest, mille põhjuseks viimase kirjutatud säuts Twitteris, kus õpilane oli kooli nimetanud "Vinni-Porno Gümnaasiumiks" seoses eelnevalt koolis lavastatud näidendiga. Ühtlasi nõuti õpilaselt säutsu kustutamist Twitterist. Kallaste põhjendas otsust väitega, et õpilane "läks oma naljaga üle piiri".Liina Laks. Õpilase säuts tõi kaasa konflikti õpetajatega Virumaa Teataja, 19. märts 2016. Hilisemas intervjuus Generaadiole rõhutas Kallaste, et õpilane olevat oma säutsuga kahjustanud kooli mainet ning solvanud näidendi lavastanud õpetajat ja selles osalenud õpilasi. Ühtlasi eitas ta meedias levinud väiteid, et õpilast oli ähvardatud koolist väljaviskamisega ja sunnitud kõigi gümnaasiumiklasside ees vabandust paluma.Olukorrast konnatiigis Generaadio, 24. märts 2016 (intervjuu Henry Kallastega 12:37–19:05, 51:30–53:34).

Isiklikku
Kallaste on ema poolt valgevene päritolu.Anneli Ammas. Tapa vene koolis kasvab eestivene põlvkond – kakskeelsed lapsed Eesti Päevaleht, 25. veebruar 2008. Ta on abielus ja tal on kaks tütart.

Viited

Kategooria:Eesti koolijuhid
Kategooria:Sündinud 1961